ວັນທີ7 ພະຈິກນີ້ , ທີ່ ຄະນະວິສະວະກຳສາດ ນະຄອນຫຼວງວຽງຈັນໄດ້ຈັດງານວາງສະແດງສິນຄ້າ Wig Bazaar ໂດຍການເປັນປະທານຂອງ ທ່ານ ນາງ ຊິນາມິ ອິດຊີຫາລະ ( Is Nami Ishihara ) ໃຫ້ກຽດເຂົ້າຮ່ວມ ດຣ ອິນລາວັນ ແກ້ວບຸນພັນ ປະທານຄະນະບໍລິຫານງານສູນກາງສະຫະພັນແມ່ຍິງລາວ, ທ່ານ ສົມສະນຸກ ມີໄຊ ຮອງປະທານສະມາຄົມນັກຂ່າວແຫ່ງ ສປປ ລາວ , ຊາວນະຄອນຫຼວງວຽງຈັນ, ຊາວຕ່າງປະເທດ ແລະ CRI ກໍ່ໄດ້ເຂົ້າຮ່ວມ.
ງານດັງກ່າວແມ່ນໄດ້ລະດົມທືນ ,ແລະກຳໄລທີ່ໄດ້ມາ ເພື່ອການກຸສົນ ຊ່ວຍເຫຼືອໂຄງການສຸຂະພາບ,ການສຶກສາແລະກໍ່ສ້າງໂຮງຮຽນທີ່ບໍ່ທັນໄດ້ຮັບການພັດທະນາ ທ່ານ ນາງ ຊິນາມິ ອິດຊີຫາລະ ( Is Nami Ishihara ) ກ່າວວ່າ: ວິກແມ່ນກຸ່ມ ຍິງແລະຊາຍ ຊາວຕ່າງປະເທດທີ່ອາໃສຢູ່ໃນລາວ ຫລາຍກວ່າ 30 ສັນຊາດ ທີ່ແຕກຕ່າງກັນໄດ້ພົບປະສ້າງສັນແລກປ່ຽນວັດທະນາທໍາຂອງຫລາຍໆປະເທດ ມີການວາງສະແດງສິນຄ້າທີ່ີມີເອກລັກຂອງແຕ່ລະປະເທດ ນອກນີ້ຍັງມີການສະແດງສິລະປະວັດທະນາທໍາຂອງແຕ່ລະໂຮງຮຽນນາໆຊາດ,ສະຖານທູດເຊັ່ນ: ການສະແດງຟ້ອນຈຳປາເມືອງລາວ, ເຕັ້ນແບບລັດເຊຍ Folk Dance,ເຕັ້ນແບບອິນເດຍ, ການສະແດງຟ້ອນໄທເກັກ, ຟ້ອນຈາມຈຸລີ ແລະການສະແດງເຕັ້ນຈາກສະຖານທູດຈີນ.